b'\n_START_ARTICLE_\nKrakkaus (kemia)\n_START_PARAGRAPH_\nKrakkaus on kemiallinen prosessi, jossa mutkikkaat orgaaniset yhdisteet pilkkoutuvat yksinkertaisemmiksi. Reaktio perustuu hiiliatomien v\xc3\xa4listen sidosten katkaisemiseen. Krakkauksen avulla voidaan muuttaa raaka\xc3\xb6ljyn raskaita hiilivetyj\xc3\xa4 kevyemmiksi ja hy\xc3\xb6dyllisemmiksi yhdisteiksi, joista voidaan valmistaa esimerkiksi bensiini\xc3\xa4 tai l\xc3\xa4mmitys\xc3\xb6ljy\xc3\xa4._NEWLINE_L\xc3\xa4mp\xc3\xb6krakkauksessa k\xc3\xa4ytet\xc3\xa4\xc3\xa4n suuria l\xc3\xa4mp\xc3\xb6tiloja, joissa hiiliatomien v\xc3\xa4liset sidokset hajoavat vapaa radikaali -mekanismilla. Reaktioita voidaan s\xc3\xa4\xc3\xa4dell\xc3\xa4 esimerkiksi painetta muuttamalla. L\xc3\xa4mp\xc3\xb6krakkausta on k\xc3\xa4ytetty 1910-luvulta l\xc3\xa4htien. _NEWLINE_Katalyyttisess\xc3\xa4 krakkauksessa reaktion syntymiseen k\xc3\xa4ytet\xc3\xa4\xc3\xa4n jotakin katalyytti\xc3\xa4. Menetelm\xc3\xa4\xc3\xa4 k\xc3\xa4ytettiin kaupallisesti ensi kerran 1930-luvulla. Siin\xc3\xa4 syntyvien tuotteiden oktaaniluku on korkeampi kuin l\xc3\xa4mp\xc3\xb6krakkauksessa._NEWLINE_My\xc3\xb6s muita krakkausmenetelmi\xc3\xa4 on kehitetty.'